Eskom: ‘Geen beurtkrag verwag nie’ - Maroela Media
“Ons voorsien nie die noodsaaklikheid om vanaand [Woensdag] beurtkrag te implementeer nie, maar die stelsel bly onder druk,” het Eskom gesê.
Beeld het Woensdag berig dat Tshediso Matona, uitvoerende hoof van Eskom, aan geskokte sakeleiers gesê het die kragvoorsiener bid dat die infrastruktuur nie in duie sal stort nie. “Dit kan tot ŉ algehele netwerk-ineenstorting lei,” het hy glo gesê.
Beeld het berig dat Matona volgens Christo van der Rheede, uitvoerende hoof van die Afrikaanse Handelsinstituut (AHI), gesê het die land is op die rand van ’n algehele ineenstorting van die kragnetwerk.
Die Suid-Afrikaanse Kamer van Koophandel en Nywerheid (Sacci) het vroeër ŉ beroep op sy lede gedoen om voorleggings in te dien oor hoe om die voortslepende kragonderbrekings te oorleef.
“Die potensiële impak wat beurtkrag op besighede, sakevertroue en verbruikers sal hê is onskatbaar,” het Vusi Khumalo, president van Sacci, in ‘n verklaring gesê. Hy het gesê Sacci is ernstig bekommerd oor die “haglike situasie” waarin Eskom homself bevind.
En wat se salaris kry Tshedisa Matona wat SA tot ” ineenstorting” kan bring. ???
ANC word wakker, jul byt kom van jul eie honde….